রাজ্যে চতুর্থ দফার ভোট, কলকাতার প্রথম দফা। সারাদিন কর্মীরা খাটাখাটনি করবে, তাই বিরিয়ানির আয়োজন। ঢালাও বিরিয়ানি। ভোট চলাকালীন সেই বিরিয়ানি খেয়েই অসুস্থ কমপক্ষে ৩০ জন। বমি ও পেটে ব্যথা নিয়ে প্রত্যেকেই বেলেঘাটা আইডি হাসপাতালে ভর্তি।
 ওয়েব ডেস্ক: রাজ্যে চতুর্থ দফার ভোট, কলকাতার প্রথম দফা। সারাদিন কর্মীরা খাটাখাটনি করবে, তাই বিরিয়ানির আয়োজন। ঢালাও বিরিয়ানি। ভোট চলাকালীন সেই বিরিয়ানি খেয়েই অসুস্থ কমপক্ষে ৩০ জন। বমি ও পেটে ব্যথা নিয়ে প্রত্যেকেই বেলেঘাটা আইডি হাসপাতালে ভর্তি। প্রথমে তাঁদের মেডিক্যাল কলেজে নিয়ে যাওয়া হয়েছিল। পরে বেলেঘাটা আইডি-তে স্থানান্তরিত করা হয়। বৃহস্পতিবার দিনভর ভোটের কাজে তাঁরা উত্তর কলকাতার বিভিন্ন বুথে ছিলেন। কখনও এন্টালি তো কখনও চৌরঙ্গী, আবার কখনও শ্যামপুকুর তো কখনও বেলগাছিয়া, কলকাতা উত্তর জুড়েই টহল দিয়েছে কর্মীরা। তবে কোন রাজনৈতিক দলের দেওয়া খাবার খেয়ে তাঁরা অসুস্থ হলেন, তা বলতে নারাজ অনেকেই।